कबीरदास जी के सम्मुख आकर भगवान ने अपना चतुर्भुज रूप प्रकट कर दिया। उसका दर्शन करके इनके नेत्र सपल हो गये। ऐसे परम सौभाग्यशाली सन्त कबीरदास जी थे। भगवान ने अपना करकमल इनके मस्तक पर रखकर कहा- तुम धन्य हो, तुम्हारी बुद्धि मेरे नाम-रूपादि में पग गई है। अपनी इच्छानुसार जब तक चाहो, इस मत्र्यलोक में रहो और मेरे गुणों का गान करो। उसके बाद अपने इस शरीर के सहित मेरे परमधाम बैकुण्ठ में चले आना। मगहर में जाकर कबीरदास जी ने भगवद्भक्ति का प्रताप दिखाया। भक्ति का प्रचार किया। अन्त समय में इन्होंने बहुत-से पुष्प मँगाये, उन्हें बिछाकर लेट गये और भगवान से जा मिले। (सौजन्यः भक्तमाल)